Жоба

**ҚАЗАҚСТАН РЕСПУБЛИКАСЫНЫҢ ЗАҢЫ**

**Қазақстан Республикасының кейбір заңнамалық актілеріне рейдерлікке қарсы күресті күшейту, кәсіпкерлік қызметті мемлекеттік органдар мен лауазымды адамдардың заңсыз араласуынан қорғау және бағалы металдардың заңсыз айналымына кедергі келтіретін**

**шараларды күшейту мәселелері бойынша**

**өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2014 жылғы 3 шілдедегі Қазақстан Республикасының Қылмыстық кодексіне:

1) мазмұны алып тасталсын;

2) 3-бапта:

2) тармақта «202-бапта – айлық есептік көрсеткіштен екі жүз есе асатын сомадағы залал» деген сөздер «202, 269-1-баптарда – айлық есептік көрсеткіштен екі жүз есе асатын сомадағы залал» деген сөздермен ауыстырылсын;

3) тармақта:

«188, 188-1, 191 және 192-баптарда» деген сөздер «188, 188-1, 191, 192 және 295-1-баптарда» деген сөздермен ауыстырылсын;

«245-бапта – жетпіс бес мың айлық есептік көрсеткіштен асатын, бюджетке түспеген төлемдер сомасы» деген сөздер «245-бапта – тексерілетін кезеңнен күнтізбелік бір жыл ішінде салықтық тексеру нәтижелері бойынша есептелген салықтар мен бюджетке төленетін басқа да міндетті төлемдер сомасы салық төлеуші осы күнтізбелік жыл ішінде есептеген барлық салықтар мен бюджетке төленетін басқа да міндетті төлемдер сомасының 10 %-ынан асқан жағдайда, тексерілген кезең үшін жетпіс бес мың айлық есептік көрсеткіштен асатын, бюджетке түспеген төлемдер сомасы» деген сөздермен ауыстырылсын;

38) тармақта «204 және 425-баптарда» деген сөздер «204, 269-1, 195-1 және 425-баптарда» деген сөздермен, «245-бапта – елу мың айлық есептік көрсеткіштен асатын, бюджетке түспеген төлемдер сомасы» деген сөздер «245-бапта – тексерілетін кезеңнен күнтізбелік бір жыл ішінде салықтық тексеру нәтижелері бойынша есептелген салықтар мен бюджетке төленетін басқа да міндетті төлемдер сомасы салық төлеуші осы күнтізбелік жыл ішінде есептеген барлық салықтар мен бюджетке төленетін басқа да міндетті төлемдер сомасының 10 %-ынан асқан жағдайда, тексерілген кезең үшін елу мың айлық есептік көрсеткіштен асатын, бюджетке түспеген төлемдер сомасы» деген сөздермен ауыстырылсын;

3) 249-бап мынадай редакцияда жазылсын:

«249-бап. Рейдерлiк

1. Азаматтардың немесе ұйымдардың құқықтарына немесе заңмен қорғалатын мүдделеріне не қоғамның немесе мемлекеттің заңмен қорғалатын мүдделерiне елеулi зиян келтіруге әкеп соққан, жоғары органның шешiм қабылдауы кезiнде жиналыстың, отырыстың хаттамаларына, олардан үзiндi көшірмелерге дауыс берушiлердiң саны, кворум немесе дауыс беру нәтижелерi туралы көрiнеу анық емес мәлiметтердi енгiзу не дауыстар санауды немесе дауыс беруге арналған бюллетеньдердiң есебiн көрiнеу дұрыс емес жүргiзу, акционердiң, қатысушының, басқару органы мүшесiнiң немесе атқарушы орган мүшесiнiң дауыс беруге нақты қолжетiмдiлiгiн бұғаттау немесе шектеу, жиналыстың, отырыстың өтуi туралы мәлiметтердi хабарламау не жиналыстың, отырыстың өтетiн уақыты мен орны туралы анық емес мәлiметтердi хабарлау, көрiнеу жалған сенiмхатпен акционердiң, қатысушының немесе басқару органы мүшесiнiң атынан дауыс беру жолымен, дауыс беру нәтижелерiн қасақана бұрмалау не құқықты еркiн iске асыруға кедергi келтiру жолымен бағалы қағаздарды артықшылықпен сатып алу құқығын бұзу, шектеу немесе оған қысым жасау жолымен заңды тұлғадағы қатысу үлесiне меншiк құқығын, сол сияқты заңды тұлғаның мүлкi мен бағалы қағаздарын заңсыз иемдену немесе заңды тұлғаның үстiнен бақылау орнату, сол сияқты бағалы қағаздарды артықшылықпен сатып алу құқығын iске асыру кезiнде қасақана кедергiлер келтіру не акционерлердің, қатысушылардың жалпы жиналысының шешімдерді қабылдау кезінде акционердің, заңды тұлғаға қатысушының құқықтары мен заңды мүдделеріне өзге де қысым келтіру жолымен кедергілер келтіру ––

 мүлкi тәркiленiп, белгiлi бiр лауазымдарды атқару немесе белгiлi бiр қызметпен айналысу құқығынан екi жылға дейiнгi мерзiмге айыра отырып, бес мың айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не бір мың екі жүз сағатқа дейінгі мерзімге қоғамдық жұмыстарға тартуға не бес жылға дейiнгi мерзiмге бас бостандығын шектеуге не сол мерзiмге бас бостандығынан айыруға жазаланады.

1-1. Азаматтардың немесе ұйымдардың құқықтарына немесе заңмен қорғалатын мүдделеріне не қоғамның немесе мемлекеттің заңмен қорғалатын мүдделерiне елеулi зиян келтіруге әкеп соққан, осы заңды тұлғаға қатысты тексерулер ұйымдастыру немесе бастамашылық жасау, құқық қорғау, бақылау, сот органдары, өзге де уәкілетті органдар немесе ұйымдар салатын шектеу шараларын қолдану нәтижесінде меншік иесін заңды тұлғаны, оған қатысу үлесін, бағалы қағаздарды және өзге де мүлікті иеліктен айыруға мәжбүрлеу жолымен заңды тұлғадағы қатысу үлесiне меншiк құқығын, сол сияқты заңды тұлғаның мүлкi мен бағалы қағаздарын заңсыз иемдену немесе заңды тұлғаның үстiнен бақылау орнату, –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан бес жылға дейінгі мерзімге айыра отырып, жеті жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

2. Осы баптың бірінші, 1-1-бөліктерінде көзделген:

1) алдын ала сөз байласу арқылы адамдар тобы жасаған;

2) бірнеше рет жасалған;

3) адам өзінің қызмет бабын пайдалана отырып жасаған іс-әрекеттер, –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан сегіз жылға дейінгі мерзімге айыра отырып, бес жылдан сегіз жылға дейінгі мерзімге бас бостандығынан айыруға жазаланады.

3. Осы баптың бірінші, 1-1 немесе екінші бөліктерінде көзделген:

1) қылмыстық топ жасаған;

2) мемлекеттік функцияларды орындауға уәкілеттік берілген адам не оған теңестірілген адам не лауазымды адам не жауапты мемлекеттік лауазымды атқаратын адам жасаған іс-әрекеттер, егер олар өзінің қызмет бабын пайдалануымен ұштасса, –

мүлкi тәркiленiп, белгiлi бiр лауазымдарды атқару немесе белгiлi бiр қызметпен айналысу құқығынан он жылға дейінгі мерзімге айыра отырып, ал 2) тармақта көзделген жағдайларда белгiлi бiр лауазымдарды атқару немесе белгiлi бiр қызметпен айналысу құқығынан өмір бойына айыра отырып, сегіз жылдан он екі жылға дейiнгi мерзiмге бас бостандығынан айыруға жазаланады.»;

4) мынадай мазмұндағы 269-1 және 295-1-баптармен толықтырылсын:

«269-1 бап. Күзетілетін объектіге заңсыз кіру

1. Азаматқа, ұйымға немесе мемлекетке айтарлықтай залал немесе өзге де елеулі зиян келтіріліп, Қазақстан Республикасының заңнамасына сәйкес құқық қорғау немесе арнаулы мемлекеттік органдар күзететін объектіге, сондай-ақ жекеше күзет ұйымы күзететін қауіпті өндірістік объектіге заңсыз кіру, –

екі жүз айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына, не екі жүз сағатқа дейінгі мерзімге қоғамдық жұмыстарға тартуға не елу тәулікке дейінгі мерзімге қамаққа алуға жазаланады.

2. Мынадай:

1) ірі залал келтіріле отырып;

2) күш қолданылып не оны қолдану қатері төндіріліп;

3) қару немесе қару ретінде пайдаланылатын заттар, жарылғыш заттар мен материалдар қолданылып жасалған;

4) адамдар тобы немесе алдын ала сөз байласу арқылы адамдар тобы жасаған дәл сол іс-әрекет –

бес жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

3. Осы баптың бірінші немесе екінші бөліктерінде көзделген:

1) абайсызда адам өліміне немесе өзге де ауыр зардаптарға әкеп соққан;

2) қылмыстық топ жасаған іс-әрекеттер, –

жеті жылдан он екі жылға дейінгі мерзімге бас бостандығынан айыруға жазаланады.»;

«295-1-бап. Бағалы металдар мен асыл тастардың, құрамында бағалы металдар бар шикізат тауарларының, сондай-ақ зергерлік бұйымдардың заңсыз айналымы

1. Бағалы металдарды немесе асыл тастарды, құрамында бағалы металдар бар шикізат тауарларын, сондай-ақ зергерлік бұйымдарды заңсыз өндіру, сатып алу, өткізу, сақтау, тасымалдау, жөнелту, –

белгілі бір лауазымдарды атқару немесе белгілі бір қызметпен айналысу құқығынан үш жылға дейінгі мерзімге айыра отырып немесе онсыз, екі жүз айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не екі жүз сағатқа дейінгі мерзімге қоғамдық жұмыстарға тартуға не елу тәулікке дейінгі мерзімге қамаққа алуға жазаланады.

2. Ірі мөлшерде жасалған немесе ірі залал келтірілген дәл сол
іс-әрекеттер, –

белгілі бір лауазымдарды атқару немесе белгілі бір қызметпен айналысу құқығынан үш жылға дейінгі мерзімге айыра отырып немесе онсыз, үш мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сегіз жүз сағатқа дейінгі мерзімге қоғамдық жұмыстарға тартуға не үш жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

3. Осы баптың бірінші немесе екінші бөліктерінде көзделген, қылмыстық топ не аса ірі мөлшерде жасалған немесе аса ірі залал келтірілген іс-әрекеттер, –

белгілі бір лауазымдарды атқару және белгілі бір қызметпен айналысу құқығынан бес жылға дейінгі мерзімге айыра отырып, жеті жылға дейінгі мерзімге бас бостандығынан айыруға жазаланады.»;

5) 365-бап мынадай редакцияда жазылсын:

«365-бап. Заңды кәсіпкерлік қызметке кедергі жасау

1. Дара кәсіпкердің немесе ұйымдық-құқықтық нысанына немесе меншік нысанына қарамастан коммерциялық ұйымның құқықтары мен заңды мүдделерін шектеу, сол сияқты дара кәсіпкердің немесе коммерциялық ұйымның дербестігін шектеу не қызметіне өзгедей түрде заңсыз араласу, оның ішінде тексерулер жүргізу тәртібін бұзу, белгілі бір қызметті жүзеге асыруға арнайы рұқсат (лицензия) беруден заңсыз бас тарту немесе оны беруден жалтару, кәсіпкерлік субъект қызметін және (немесе) оның банктік шоты бойынша операцияларды заңсыз тоқтата тұру, жеке кәсіпкерлік субъектісін қайырымдылыққа және өзге де іс-шараларға мәжбүрлеп құқыққа қарсы тарту, жеңілдіктер мен преференцияларды қолданудан заңсыз бас тарту, қолданбау немесе кедергі келтіру, егер бұл іс-әрекеттерді мемлекеттiк функцияларды орындауға уәкiлеттiк берілген адам не оған теңестiрiлген адам не лауазымды адам өздерінің қызметтiк өкiлеттiктерiн басқа адамдарға немесе ұйымдарға зиян келтiру не өзi немесе басқа адамдар немесе ұйымдар үшін пайда мен артықшылықтар алу мақсатында қызмет мүдделерiне қайшы пайдаланып жасаса, eгep бұл азаматтардың немесе ұйымдардың құқықтары мен заңды мүдделерiне не қоғамның немесе мемлекеттiң заңмен қорғалатын мүдделерiне елеулі зиян келтіруге әкеп соқса, –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, үш мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сегіз жүз сағатқа дейінгі мерзімге қоғамдық жұмыстарға тартуға не үш жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

2. Мынадай:

1) алып тасталды;

2) алдын ала сөз байласу арқылы адамдар тобы жасаған;

3) ірі мөлшерде жасалған;

4) құқық қорғау органының қызметкері жасаған дәл сол іс-әрекеттер –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, алты жылға дейiнгi мерзiмге бас бостандығын шектеуге не сол мерзімге бас бостандығынан айыруға жазаланады.

3. Осы баптың бірінші немесе екінші бөліктерінде көзделген:

1) жауапты мемлекеттiк лауазымды атқаратын адам жасаған;

2) аса ірі мөлшерде жасалған;

3) қылмыстық топ жасаған не қылмыстық топтың мүддесінде;

4) мүлікті жария етуді жүргізу процесінде алынған ақпаратты пайдалана отырып, «Қазақстан Республикасының азаматтарына, оралмандарға және Қазақстан Республикасында тұруға ықтиярхаты бар адамдарға олардың мүлікті жария етуіне байланысты рақымшылық жасау туралы» Қазақстан Республикасының Заңында белгіленген қызметтік міндеттерді орындау кезінде жасалған іс-әрекеттер –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, сегіз жылға дейінгі мерзімге бас бостандығынан айыруға жазаланады.

4. Осы баптың бірінші, екінші немесе үшінші бөліктерінде көзделген, құқық қорғау органында жауапты мемлекеттік лауазым атқаратын адам немесе судья жасаған іс-әрекеттер –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, алты жылдан он жылға дейінгі мерзімге бас бостандығынан айыруға жазаланады.»;

6) 412-баптың екінші бөлігінің бірінші абзацы мынадай редакцияда жазылсын:

«2. Адамды ауыр немесе аса ауыр қылмыс жасады деп айыптаумен ұласқан не ауыр зардаптарға әкеп соққан дәл сол іс-әрекет – ».

2. 2014 жылғы 4 шілдедегі Қазақстан Республикасының Қылмыстық-процестік кодексіне:

1) мазмұны алып тасталсын;

2) 33-баптың екінші бөлігі алып тасталсын;

3) 35-баптың бірінші бөлігінің 5) тармағында «не коммерциялық немесе өзге де ұйымның немесе уәкілетті органның басшысы адамды қылмыстық жауаптылыққа тарту туралы арызды кері қайтарып алған кезде» деген сөздер алып тасталсын;

4) 105-баптың екінші бөлігі мынадай редакцияда жазылсын:

«2. Прокурор, тергеу бөлімінің бастығы, анықтау органының бастығы шағымды алған кезден бастап жеті тәулiк iшiнде оны қарауға және шағым берген тұлғаны қабылданған шешім туралы хабардар етуге мiндеттi. Ұстап алу, күдікті деп тану, күдіктінің іс-әрекетін саралау, лауазымнан шеттету, санкцияланбаған қарап-тексеруді жүргізу, тінту, алып қою, мүлікке билік етуді уақытша шектеу, мүлікпен мәмілелер және өзге де операциялар жасасуды тоқтата тұру кезiндегі заңды бұзушылықтарға шағымдар алынған кезден бастап үш тәулiк iшiнде қарауға жатады. Шағымды тексеру үшiн қосымша материалдарды талап етіп алдыру не өзге де шаралар қолдану қажет болатын айрықша жағдайларда, шағым берген тұлғаға бұл жөнінде хабарлай отырып, шағымды он бес тәулiкке дейiнгi мерзiмде қарауға жол берiледi.»;

5) 161-бапта:

бірінші бөліктің төртінші абзацы мындай редакцияда жазылсын:

«Мүлікке билік етуге шектеу белгіленген мерзім өткенге дейін сотқа дейінгі тергеп-тексеруді жүзеге асыратын адам бұл туралы қаржы ұйымдарын және мүлікті және (немесе) мүлікке құқықтарды тіркеу саласындағы уәкілетті органдарды немесе өзге де уәкілетті органдар мен ұйымдарды хабардар ете отырып, осы Кодекстің 162-бабында көзделген тәртіппен сот алдында мүлікке тыйым салу туралы өтінішхатты қозғау туралы қаулы шығаруға не белгіленген шектеуді алып тастауға міндетті.»:

тоғызыншы бөлік мынадай редакцияда жазылсын:

«9. Тыйым салынуға жататын мүлік жасырылуы немесе жоғалтылуы мүмкін деп пайымдауға негіздер болған жағдайларда, сотқа дейінгі
тергеп-тексеруді жүзеге асыратын адам мүлікпен мәмілелер және өзге де операциялар жасасуды тоқтата тұруға не прокурорды және сотты жиырма төрт сағат ішінде хабардар ете отырып, он тәуліктен аспайтын мерзімге мүлікті алып қоюға құқылы.

Сотқа дейінгі тергеп-тексеруді жүзеге асыратын адам мүлікті және (немесе) мүлікке құқықтарды тіркеу саласындағы қаржы ұйымдарын және уәкілетті органдарды немесе өзге де уәкілетті органдар мен ұйымдарды хабардар ете отырып, осы Кодекстің 162-бабында көзделген тәртіппен сот алдында мүлікке тыйым салу туралы өтінішхатты қозғау туралы қаулы шығаруға не мүлікпен мәмілелер және өзге де операциялар жасауды тоқтата тұрудың күшін жоюға және (немесе) оны қайтаруға міндетті.

Мүлікке билік етуге шектеу белгіленген, мүлікпен мәмілелер және өзге де операциялар жасау тоқтатыла тұрған мерзім өткен және тергеу сотының мүлікке тыйым салуға санкция беру туралы қаулы келіп түспеген жағдайларда, қаржы ұйымдары мен мүлікті және (немесе) мүлікке құқықтарды тіркеу саласындағы уәкілетті органдар сотқа дейінгі тергеп-тексеруді жүзеге асыратын адамды дереу хабардар ете отырып, мүлікке билік етуге шектеуді, мүлікпен мәмілелер және өзге де операциялар жасауды тоқтата тұруды өз бетінше алып тастауға міндетті.»;

6) 163-бапта:

бесінші бөлік «уәкілетті органға» деген сөздерден кейін «немесе ұйымға» сөздерімен толықтырылсын;

алтынша бөлік «Тергеу судьясының» деген сөздерден кейін «мүлікке тыйым салу туралы өтінішхатты қарау нәтижесі бойынша шығарылған» деген сөздермен толықтырылсын;

жетінші бөлік мынадай редакцияда жазылсын:

«7. Судьяның мүлiкке тыйым салу туралы қаулысын сот орындаушысы орындайды.

Сотқа дейінгі тергеп-тексеруді жүзеге асыратын адам тергеу судьясының мүлікке тыйым салуды санкциялаудан бас тарту туралы қаулысы заңды күшіне енген күннен кейін он тәулік ішінде мүлікке билік етуге белгіленген шектеуді алып тастайды, мүлікпен мәмілелер және өзге де операциялар жасауды тоқтата тұрудың күшін жояды және (немесе) алып қойылған мүлікті иесіне қайтарады.»;

7) 187-бапта:

екінші бөлік «295 (үшiншi бөлiгiнде),» деген сөздерден кейін «269-1, 295-1» деген цифрлармен толықтырылсын;

3-1-бөліктегі «249 (бірінші және екінші бөліктерінде, үшінші бөлігінің
1) тармағында),» деген сөздер «249 (бірінші, 1-1 және екінші бөліктерінде, үшінші бөлігінің 1) тармағында),» деген сөздермен ауыстырылсын;

8) 192-баптың екінші бөлігінің екінші абзацы мынадай редакцияда жазылсын:

«Анықтау істері бойынша сотқа дейінгі тергеп-тексеру бір айдан және алдын ала тергеу істері бойынша екі айдан аспауға тиіс. Прокурор сотқа дейінгі тергеп-тексерудің қисынды мерзімін белгілей отырып, осы мерзімдерді қайта қарауға құқылы.»;

9) 193-баптың бірінші бөлігі мынадай редакциядағы 3-1) тармақпен толықтырылсын:

«3-1) сотқа дейінгі тергеп-тексеру заңдылығының сақталуын тексеру нәтижелері бойынша прокурор сотқа дейінгі тергеп-тексерудің қисынды мерзімдерін белгілеуге құқылы;»;

10) 220-бапта:

он алтыншы бөлік мынадай редакцияда жазылсын:

«16. Ұйымдардың үй-жайлары мен аумағындағы, сондай-ақ дара кәсіпкерлер кәсіпкерлік қызметте не жекеше практикамен айналысатын адамдар пайдаланатын үй-жайлардағы қарап-тексеру олардың әкімшілігі өкілдерінің не үй-жайлар иелерінің, пайдаланушылардың не үй-жайларды жалға алушылардың қатысуымен жүргізіледі. Олардың қатысуы мүмкін болмаған жағдайда жергілікті атқарушы органның өкілдері шақырылады.»;

мынадай мазмұндағы 16-1, 16-2 және 16-3-бөліктермен толықтырылсын:

«16-1. Егер осы баптың он алтыншы бөлігінде көрсетілген адамдар қарап-тексеруге қарсылық білдірсе, сотқа дейінгі тергеп-тексеруді жүзеге асыратын адам мәжбүрлеп қарап-тексеру туралы қаулы шығарады, оған тергеу судьясы санкция беруге тиіс.

Санкция беруден бас тартылған жағдайда қарап-тексеру жүргізілмейді.

16-2. Тергеу судьясының осы баптың он алтыншы бөлігінде көрсетілген үй-жайлар мен аумақты мәжбүрлеп қарап-тексеруге санкция беруінің тәртібі осы Кодекстің 220-бабының 13-1, 13-2, 13-3,
13-4-бөліктерінде көзделген қағидалар бойынша жүзеге асырылады.

16-3. Ұйымдар, сондай-ақ дара кәсіпкерлер кәсіпкерлік қызметте не жекеше практикамен айналысатын адамдар пайдаланатын үй-жай немесе
үй-жай аумағы оқиға орны болып табылған жағдайларда оларды
қарап-тексеруге тергеу судьясының санкциясы талап етілмейді.»;

11) 254-бапта:

бірінші және он бірінші бөліктер мынадай редакцияда жазылсын:

«1. Тiнту мен алуды сотқа дейінгі тергеп-тексеруді жүзеге асыратын адам уәждi қаулы бойынша жүргізеді. Тiнту жүргiзу туралы, сондай-ақ құжаттарды, заттарды, мемлекеттiк құпияны немесе заңмен қорғалатын өзге құпияны қамтитын олардың ішіндегі ақпаратты алу туралы қаулыны тергеу судьясы санкциялауға тиiс.»;

«11. Сотқа дейінгі тергеп-тексеруді жүзеге асыратын адам тiнту мен алу кезiнде сол үй-жайда тұрып жатқан адамның немесе басқа да адамдардың жеке өмiрiнiң анықталған мән-жайларының, сондай-ақ мемлекеттiк құпияны немесе заңмен қорғалатын өзге құпияны қамтитын мәліметтердің жарияланбауына шаралар қолдануға мiндеттi.».

3. «Бағалы металдар мен асыл тастар туралы» 2016 жылғы
14 қаңтардағы Қазақстан Республикасының Заңына:

1) 1-баптың 13) тармақшасы мынадай редакцияда жазылсын:

«13) бағалы металдар мен асыл тастардың, құрамында бағалы металдар бар шикізат тауарларының, зергерлік және басқа да бұйымдардың айналымы – бағалы металдар мен асыл тастарды, құрамында бағалы металдар бар шикізат тауарларын, зергерлік және басқа да бұйымдарды өндіру, әкелу, әкету, олармен азаматтық-құқықтық мәмілелер жасасу, мемлекеттің аффинирленген алтынды басым құқық шеңберінде сатып алуы, сондай-ақ бағалы металдар мен асыл тастарды инвестициялық және басқа да мұқтаждықтар үшін қолдану;»;

2) 8-баптың 1-тармағы мынадай редакцияда жазылсын:

«1. Бағалы металдардың аффинаждауға жатпайтын саф түрлерін қоспағанда, өндірілген және шығарылған бағалы металдар, құрамында бағалы металдар бар шикізат тауарлары, осы бапта көзделген жағдайларды қоспағанда, қайта өңдеу және (немесе) аффинаждау үшін бағалы металдарды өндіру субъектілеріне келіп түсуге тиіс.».

4. «Прокуратура туралы» 2017 жылғы 30 маусымдағы Қазақстан Республикасының Заңына:

1) 6-бапта:

4-тармақта:

3) тармақша мынадай редакцияда жазылсын:

«3) егер бұл адамдардың өмірі, денсаулығы не Қазақстан Республикасының қауіпсіздігі үшін орны толмас зардаптың алдын алуға қажет болса, адамдардың, қоғамның және мемлекеттің;»;

мынадай мазмұндағы 4) тармақшамен толықтырылсын:

«4) мемлекеттік органдар, жергілікті өкілді және атқарушы органдар, жергілікті өзін-өзі басқару органдары мен олардың лауазымды адамдарының тарапынан олардың қызметіне араласу фактілері бойынша жеке кәсіпкерлік субъектілерінің құқықтарын, бостандықтарын және заңды мүдделерін қорғау үшін қабылданады.»;

5-тармақ алып тасталсын;

2) 7-бапта:

1-тармақтың 2) тармақшасы алып тасталсын;

2-тармақ мынадай редакцияда жазылсын:

«2. Осы баптың 1-тармағының 1), 3) тармақшаларында көзделген жағдайларда тексерісті прокурор жүргізеді.

Прокурор осы Заңның 6-бабының 4-тармағында көзделген жағдайларда тексеріс тағайындауға және жүргізуге құқылы.»;

3-тармақ мынадай редакцияда жазылсын:

«3. Заңдылықтың сақталуын тексеру отыз жұмыс күнінен аспайтын мерзім ішінде жүргізіледі.

Қосымша материалдарды талап ету қажет болған кезде, сондай-ақ тексеріс көлемінің ауқымдылығына байланысты айрықша жағдайларда оны жүргізу мерзімі отыз жұмыс күнінен аспайтын мерзімге және Бас Прокурормен, оның орынбасарымен, облыс прокурорымен және оған теңестірілген прокурормен келісу бойынша ғана ұзартылуы мүмкін.»;

3) 8-баптың 2-тармағы мынадай мазмұндағы үшінші абзацпен толықтырылсын:

«Прокурор осы Заңның 6-бабының 4-тармағында санамаланған адамдардың құқықтарын, бостандықтары мен заңды мүдделерін қорғау мақсатында мемлекеттік, жергілікті өкілді және атқарушы органдардан, жергілікті өзін-өзі басқару органдарынан және меншік нысанына қарамастан өзге де ұйымдардан талдау жүргізуге байланысты ақпарат пен материалдарды талап етіп алдыруға құқылы.»;

4) 10-баптың 1-тармағының 2) тармақшасы мынадай редакцияда жазылсын:

«2) меншік нысанына қарамастан өзге де ұйымдардың актілері мен шешімдері физикалық, психикалық және өзге де мән-жайларға байланысты өз құқықтарын, бостандықтарын және заңды мүдделерін қорғауды өзі дербес жүзеге асыра алмайтын адамдарға, шектелмеген адамдар қатарына қатысты не жария сипатқа ие болса, олардың актілері мен шешімдерінің Қазақстан Республикасының Конституциясына, заңдарына және Президентінің актілеріне сәйкестігін қадағалауды жүзеге асырады.»;

5) 21-баптың 1-тармағында «2)» деген цифр алып тасталсын;

6) 23-баптың 2-тармағында «қарауы» деген сөз «қарауы, орындауы» деген сөздермен ауыстырылсын;

7) 24-баптың 6-тармағы мынадай редакцияда жазылсын:

«6. Орындалуы физикалық, психикалық және өзге де мән-жайларға байланысты қорғауды өзі дербес жүзеге асыра алмайтын адамдардың, шектелмеген адамдар қатарының құқықтарын, бостандықтары мен заңды мүдделерін бұзуға, сондай-ақ адамдардың өмірі мен денсаулығы үшін не Қазақстан Республикасының қауіпсіздігі үшін орны толмас зардапқа алып келсе не алып келуі мүмкін болса, Бас Прокурор, Бас Прокурордың орынбасарлары, облыстық және оларға теңестірілген прокурорлар наразылық келтірілген құқықтық актiнiң не әрекеттің орындалуын наразылық бойынша шешiм қабылданғанға дейiн тоқтата тұруға құқылы.»;

8) 27-баптың 2-тармағы мынадай редакцияда жазылсын:

«2. Ұсынуды лауазымды адам немесе орган – күнтізбелік отыз күн ішінде, ал адамның және азаматтың өмірі мен денсаулығы, мемлекеттің қауіпсіздігі үшін орны толмас зардап басталуы мүмкін болған жағдайларда прокурор белгілеген мерзімде онда көрсетілген заңдылықты бұзушылықтарды жоюға шараларды қабылдай отырып қарауға тиіс.»;

9) 28-бап мынадай редакцияда жазылсын:

«28-бап. Қаулы

1. Прокурор тәртіптік іс жүргізуді қозғау, тексеріс жүргізу, күштеп әкелу, құқықтық актінің қолданысын тоқтата тұру, мемлекеттік, жергілікті өкілді және атқарушы органдар, жергілікті өзін-өзі басқару органдары және олардың лауазымды тұлғалары салған тыйым салу немесе шектеу сипатындағы шаралардың күшін жою туралы қылмыстық-процестік заңнамада, әкімшілік құқық бұзушылық туралы заңнамада көзделген қаулылар, сондай-ақ заңда көзделген өзге де жағдайларда қаулылар шығарады.

2. Прокурордың қаулысы уәкілетті органның немесе лауазымды адамның міндетті орындауына жатады. Қаулыға шағымдану оның орындалуын тоқтата тұрмайды.»;

10) 44-баптың 1-тармағының 7), 8) және 10) тармақшалары мынадай редакцияда жазылсын:

«7) жүргізілетін тексеріс, қаралатын өтініш, күшіне енген актілерді талдау, бағалау мәселелері бойынша лауазымды адамдарды, жеке тұлғаларды және заңды тұлғалардың өкілдерін түсініктемелер алуға шақыртуға;

8) негіздер болған кезде және заңда көзделген тәртіппен лауазымды адамдар салған тыйым салу немесе шектеу сипатындағы шаралардың күшін жоюды, заңсыз актінің қолданысын толығымен немесе ішінара тоқтата тұруды өздері белгілеген мерзімде талап етуге;»;

«10) тексерістер жүргізумен, күшіне енген актілердің заңдылығының жай-күйін талдаумен, бағалаумен, өтініштер мен қадағалау актілерін қараумен байланысты ақпарат мен материалдарға заңнамада белгіленген тәртіппен қол жеткізуге;»;

11) 45-бапта:

2-тармақтың 1) тармақшасы мынадай редакцияда жазылсын:

«1) мемлекеттік құпияларды, коммерциялық, банктiк және заңмен қорғалатын өзге де құпияны құрайтын мәліметтерді жария етуге заңда белгіленген талаптар мен шектеулерді сақтай отырып, жүргізілетін тексеріс, күшіне енген актілердің заңдылығының жай-күйін талдау, бағалау және осы Заңның 21-бабына сәйкес қаралатын өтініштер мәселелері бойынша қажеттi материалдар мен мәлiметтердi прокурор белгілеген мерзімдерде беруге міндетті.

Прокурор мемлекеттік құпияларды, коммерциялық, банктiк және заңмен қорғалатын өзге де құпияны құрайтын мәліметтерді жария еткені үшін заңда белгіленген жауаптылықта болады;»;

3 және 4-тармақтар мынадай редакцияда жазылсын:

«3. Осы баптың 2-тармағында көзделген, жүргізілетін тексеріс, күшіне енген актілерді талдау, бағалау немесе қаралатын өтініш мәселелері бойынша прокурордың талаптары органдардың, ұйымдардың және лауазымды адамдардың орындауы үшін мiндеттi.

4. Сұратылатын ақпарат және материалдар прокуратура органдарына заңнамада белгiленген нысандарда, тәртіппен берiледi.

Осы Заңның 6-бабының 4-тармағында аталған адамдардың құқықтарын, бостандықтары мен заңды мүдделерін қорғау мақсатында өкілеттіктерді жүзеге асыру кезінде ақпарат пен материалдарды беру мерзімдерін прокурор белгілейді.».

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**